# Az Európai Unió L 403/2020

| | ISSN 1977-0731 |
| --- | --- |
| Az Európai Unió
  Hivatalos Lapja | L 403 |
| | |
| Magyar nyelvű kiadás | Jogszabályok | 63. évfolyam2020. december 1. |

ISSN 1977-0731

Az Európai Unió

Hivatalos Lapja

L 403

Magyar nyelvű kiadás

Jogszabályok

63. évfolyam2020. december 1.

---

| Tartalom | | I   Jogalkotási aktusok | Oldal |
| --- | --- | --- | --- |
| | | RENDELETEK |
| | * | A Tanács (EU) 2020/1785 rendelete (2020. november 16.) egyes halászati termékek 2021 és 2027 közötti, a Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről | 1 |

Tartalom

I   Jogalkotási aktusok

Oldal

RENDELETEK

*

A Tanács (EU) 2020/1785 rendelete (2020. november 16.) egyes halászati termékek 2021 és 2027 közötti, a Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről

1

| | | II   Nem jogalkotási aktusok |
| --- | --- | --- |
| | | NEMZETKÖZI MEGÁLLAPODÁSOK |
| | * | A Tanács (EU) 2020/1786 határozata (2020. november 27.) az Európai Unió és a Szenegáli Köztársaság között létrejött fenntartható halászati partnerségi megállapodás végrehajtásáról szóló jegyzőkönyvnek a megkötéséről | 5 |
| | | HATÁROZATOK |
| | * | A Tanács (EU) 2020/1787 határozata (2020. november 23.) az AKCS–EU Nagykövetek Bizottságában az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából az AKCS–EU Nagykövetek Bizottsága 3/2019 határozatának módosításával kapcsolatban az Európai Unió által képviselendő álláspontról | 8 |
| | * | A Tanács (EU) 2020/1788 határozata (2020. november 25.) a Régiók Bizottsága az Osztrák Köztársaság által javasolt egy póttagjának kinevezéséről | 10 |
| | * | A Tanács (EU) 2020/1789 határozata (2020. november 25.) a Régiók Bizottsága az Észt Köztársaság által javasolt egy póttagjának kinevezéséről | 11 |

II   Nem jogalkotási aktusok

NEMZETKÖZI MEGÁLLAPODÁSOK

*

A Tanács (EU) 2020/1786 határozata (2020. november 27.) az Európai Unió és a Szenegáli Köztársaság között létrejött fenntartható halászati partnerségi megállapodás végrehajtásáról szóló jegyzőkönyvnek a megkötéséről

5

HATÁROZATOK

*

A Tanács (EU) 2020/1787 határozata (2020. november 23.) az AKCS–EU Nagykövetek Bizottságában az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából az AKCS–EU Nagykövetek Bizottsága 3/2019 határozatának módosításával kapcsolatban az Európai Unió által képviselendő álláspontról

8

*

A Tanács (EU) 2020/1788 határozata (2020. november 25.) a Régiók Bizottsága az Osztrák Köztársaság által javasolt egy póttagjának kinevezéséről

10

*

A Tanács (EU) 2020/1789 határozata (2020. november 25.) a Régiók Bizottsága az Észt Köztársaság által javasolt egy póttagjának kinevezéséről

11

| HU | Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.
  Valamennyi más jogszabály címét vastagon szedik, és előtte csillag szerepel. |
| --- | --- |

HU

Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.

Valamennyi más jogszabály címét vastagon szedik, és előtte csillag szerepel.

---

I Jogalkotási aktusok

RENDELETEK

| 2020.12.1. | HU | Az Európai Unió Hivatalos Lapja | L 403/1 |
| --- | --- | --- | --- |

2020.12.1.

HU

Az Európai Unió Hivatalos Lapja

L 403/1

---

A TANÁCS (EU) 2020/1785 RENDELETE

(2020. november 16.)

egyes halászati termékek 2021 és 2027 közötti, a Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 349. cikkére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

az Európai Parlamenttel folytatott konzultációt követően,

tekintettel az Európai Gazdasági és Szociális Bizottsággal véleményére (1),

a Régiók Bizottságával folytatott konzultációt követően,

különleges jogalkotási eljárás keretében,

mivel:

| (1) | A Kanári-szigeteknek egyes, a belföldi fogyasztás szempontjából lényeges halászati termékek ellátási forrásaival kapcsolatos kivételes földrajzi helyzete többletköltségeket jelent ezen ágazat számára. Ez, a Kanári-szigetek szigetjellegéből, távoli és peremterületi fekvéséből eredő természeti hátrány – amelyet a Szerződés 349. cikke is elismer – többek között a szóban forgó termékek harmadik országokból történő behozatalára vonatkozó vámok ideiglenes felfüggesztésével orvosolható megfelelő mennyiségű autonóm uniós vámkontingenseken belül. |
| --- | --- |

(1)

A Kanári-szigeteknek egyes, a belföldi fogyasztás szempontjából lényeges halászati termékek ellátási forrásaival kapcsolatos kivételes földrajzi helyzete többletköltségeket jelent ezen ágazat számára. Ez, a Kanári-szigetek szigetjellegéből, távoli és peremterületi fekvéséből eredő természeti hátrány – amelyet a Szerződés 349. cikke is elismer – többek között a szóban forgó termékek harmadik országokból történő behozatalára vonatkozó vámok ideiglenes felfüggesztésével orvosolható megfelelő mennyiségű autonóm uniós vámkontingenseken belül.

| (2) | Az 1412/2013/EU tanácsi rendelet (2) a 2014. január 1-jétől 2020. december 31-ig tartó időszakra egyes halászati termékeknek a Kanári-szigetekre irányuló behozatalára vonatkozóan autonóm uniós vámkontingenseket nyitott meg, és rendelkezett kezelésük módjáról. |
| --- | --- |

(2)

Az 1412/2013/EU tanácsi rendelet (2) a 2014. január 1-jétől 2020. december 31-ig tartó időszakra egyes halászati termékeknek a Kanári-szigetekre irányuló behozatalára vonatkozóan autonóm uniós vámkontingenseket nyitott meg, és rendelkezett kezelésük módjáról.

| (3) | A Bizottság 2019 júliusában benyújtotta a Tanácsnak az intézkedések hatásának vizsgálatát, megadva a 2020. december 31. utáni időszakra vonatkozó lehetőségeket. |
| --- | --- |

(3)

A Bizottság 2019 júliusában benyújtotta a Tanácsnak az intézkedések hatásának vizsgálatát, megadva a 2020. december 31. utáni időszakra vonatkozó lehetőségeket.

| (4) | A vizsgálat kimutatta, hogy a 09.2997 és a 09.2651 kontingens felhasználási aránya jelentős volt. A 09.2651 kontingensen belül a 0308 KN-kódot nem használták fel. |
| --- | --- |

(4)

A vizsgálat kimutatta, hogy a 09.2997 és a 09.2651 kontingens felhasználási aránya jelentős volt. A 09.2651 kontingensen belül a 0308 KN-kódot nem használták fel.

| (5) | Az egyes halászati termékekre vonatkozóan az 1412/2013/EU rendelettel megnyitottakhoz hasonló vámkontingensek indokoltak, mert azok lefednék a Kanári-szigetek belföldi piacának szükségleteit, egyúttal biztosítva, hogy a vámmentes behozatalok Unióba történő beáramlása előrelátható és egyértelműen azonosítható maradjon. |
| --- | --- |

(5)

Az egyes halászati termékekre vonatkozóan az 1412/2013/EU rendelettel megnyitottakhoz hasonló vámkontingensek indokoltak, mert azok lefednék a Kanári-szigetek belföldi piacának szükségleteit, egyúttal biztosítva, hogy a vámmentes behozatalok Unióba történő beáramlása előrelátható és egyértelműen azonosítható maradjon.

| (6) | Ezért abból a célból, hogy a gazdasági szereplők hosszú távú perspektívával rendelkezzenek olyan tevékenységi szint elérésére, amely stabilizálja a Kanári-szigetek gazdasági és társadalmi környezetét, helyénvaló egyes, az e rendelet mellékletében meghatározott áruk tekintetében egy további időszakra meghosszabbítani a közös vámtarifa szerinti vámok autonóm vámkontingensrendszerét. |
| --- | --- |

(6)

Ezért abból a célból, hogy a gazdasági szereplők hosszú távú perspektívával rendelkezzenek olyan tevékenységi szint elérésére, amely stabilizálja a Kanári-szigetek gazdasági és társadalmi környezetét, helyénvaló egyes, az e rendelet mellékletében meghatározott áruk tekintetében egy további időszakra meghosszabbítani a közös vámtarifa szerinti vámok autonóm vámkontingensrendszerét.

| (7) | A belső piac integritása és koherenciája aláásának elkerülése érdekében, intézkedéseket kell hozni annak biztosítására, hogy azon halászati termékek, amelyek tekintetében engedélyezik a vámok felfüggesztését, kizárólag a Kanári-szigetek belföldi piacára irányuljanak. |
| --- | --- |

(7)

A belső piac integritása és koherenciája aláásának elkerülése érdekében, intézkedéseket kell hozni annak biztosítására, hogy azon halászati termékek, amelyek tekintetében engedélyezik a vámok felfüggesztését, kizárólag a Kanári-szigetek belföldi piacára irányuljanak.

| (8) | Intézkedéseket kell hozni annak biztosítására, hogy a Bizottság rendszeres tájékoztatást kapjon a szóban forgó behozatalok mennyiségéről annak érdekében, hogy szükség esetén lépéseket tehessen bármely spekulatív árumozgásnak vagy a kereskedelem eltérítésének megelőzése céljából. |
| --- | --- |

(8)

Intézkedéseket kell hozni annak biztosítására, hogy a Bizottság rendszeres tájékoztatást kapjon a szóban forgó behozatalok mennyiségéről annak érdekében, hogy szükség esetén lépéseket tehessen bármely spekulatív árumozgásnak vagy a kereskedelem eltérítésének megelőzése céljából.

| (9) | Az e rendelet végrehajtására vonatkozó egységes feltételek biztosítása érdekében végrehajtási hatásköröket kell a Bizottságra ruházni annak érdekében, hogy a kereskedelem eltérítése esetén ideiglenesen visszavonhassa a felfüggesztést. Ezen végrehajtási hatásköröket a 182/2011/EU európai parlamenti és tanácsi rendeletnek (3) megfelelően kell gyakorolni. A felfüggesztés fenntartására vagy végleges visszavonására vonatkozó végső döntést azonban a Tanácsnak kell meghoznia a Szerződés 349. cikkével összhangban, azon időtartam alatt, amelyre a felfüggesztést a Bizottság ideiglenesen visszavonta. |
| --- | --- |

(9)

Az e rendelet végrehajtására vonatkozó egységes feltételek biztosítása érdekében végrehajtási hatásköröket kell a Bizottságra ruházni annak érdekében, hogy a kereskedelem eltérítése esetén ideiglenesen visszavonhassa a felfüggesztést. Ezen végrehajtási hatásköröket a 182/2011/EU európai parlamenti és tanácsi rendeletnek (3) megfelelően kell gyakorolni. A felfüggesztés fenntartására vagy végleges visszavonására vonatkozó végső döntést azonban a Tanácsnak kell meghoznia a Szerződés 349. cikkével összhangban, azon időtartam alatt, amelyre a felfüggesztést a Bizottság ideiglenesen visszavonta.

| (10) | Az e rendeletben előírt intézkedéseknek biztosítaniuk kell az 1412/2013/EU rendelet hatályvesztését követő folytonosságot. Helyénvaló ezért az e rendeletben előírt intézkedéseket 2021. január 1-jétől 2027. december 31-ig alkalmazni, |
| --- | --- |

(10)

Az e rendeletben előírt intézkedéseknek biztosítaniuk kell az 1412/2013/EU rendelet hatályvesztését követő folytonosságot. Helyénvaló ezért az e rendeletben előírt intézkedéseket 2021. január 1-jétől 2027. december 31-ig alkalmazni,

ELFOGADTA EZT A RENDELETET:

1. cikk

(1)   Az e rendelet mellékletében felsorolt halászati termékeknek a Kanári-szigetekre történő behozatalára alkalmazandó, közös vámtarifa szerinti vámokat 2021. január 1-jétől 2027. december 31-ig az említett mellékletben jelzett mennyiségek erejéig teljes egészében fel kell függeszteni.

(2)   Az (1) bekezdésben említett felfüggesztés kizárólag a Kanári-szigetek belföldi piacára irányuló termékekre vonatkozóan engedélyezhető. A felfüggesztés csak olyan halászati termékekre vonatkozik, amelyeket azelőtt rakodnak ki hajóról vagy repülőgépről, mielőtt benyújtják a kanári-szigeteki vámhatóságoknak a szabad forgalomba bocsátásra vonatkozó vámáru-nyilatkozatot.

2. cikk

Az e rendelet 1. cikkében említett vámkontingenseket az (EU) 2015/2447 bizottsági végrehajtási rendelet (4) 49–54. cikkével összhangban kell kezelni.

3. cikk

Az illetékes spanyol hatóságok 2026. június 30-ig jelentést nyújtanak be a Bizottságnak az 1. cikkben előírt intézkedések végrehajtásáról. A Bizottság megvizsgálja az említett intézkedések hatását, és a jelentés megállapításait figyelembe véve benyújtja a Tanácsnak a 2027 utáni időszakra vonatkozó releváns javaslatait.

4. cikk

(1)   Ha a Bizottság okkal feltételezi, hogy az e rendeletben előírt felfüggesztések egy adott termék kereskedelmének eltérítéséhez vezettek, végrehajtási jogi aktusokat fogadhat el, hogy átmenetileg, de legfeljebb tizenkét hónapra visszavonja a felfüggesztést. Az említett végrehajtási jogi aktusokat az 5. cikk (2) bekezdésében említett vizsgálóbizottsági eljárásnak megfelelően kell elfogadni.

Az átmenetileg visszavont felfüggesztés által érintett termékek behozatali vámjának megfizetését garancia útján kell biztosítani, és az érintett termékek csak ilyen garancia nyújtásának a feltételével hozhatók szabad forgalomba a Kanári-szigeteken.

(2)   Az (1) bekezdés első albekezdésében említett időszakon belül a Tanács a Szerződés 349. cikkével összhangban végső döntést hoz arról, hogy fenntartja-e vagy véglegesen visszavonja az (1) bekezdésben említett felfüggesztést. Amennyiben a felfüggesztést véglegesen visszavonják, a garancia útján biztosított vámösszegeket véglegesen be kell szedni.

(3)   Ha a legfeljebb 12 hónapos időszakon belül nem született a (2) bekezdésnek megfelelően végleges döntés, a biztosítékul szolgáló garanciákat fel kell szabadítani.

5. cikk

(1)   A Bizottságot a 952/2013/EU európai parlamenti és tanácsi rendelet (5) 285. cikkével létrehozott Vámkódexbizottság segíti. Ez a bizottság a 182/2011/EU rendelet értelmében vett bizottságnak minősül.

(2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.

6. cikk

A Bizottság és a tagállamok vámhatóságai szorosan együttműködnek, hogy biztosítsák e rendelet alkalmazásának megfelelő irányítását és ellenőrzését.

7. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ezt a rendeletet 2021. január 1-jétől 2027. december 31-ig kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2020. november 16-án.

a Tanács részéről

az elnök

M. ROTH

---

(1)  
  2020. október 29-i vélemény (még nem tették közzé a Hivatalos Lapban).

1

(2)  A Tanács 1412/2013/EU rendelete (2013. december 17.) egyes halászati termékek 2014 és 2020 közötti, Kanári-szigetekre irányuló behozatalára vonatkozóan autonóm uniós vámkontingensek megnyitásáról és kezeléséről (HL L 353., 2013.12.28., 1. o.).

2

(3)  Az Európai Parlament és a Tanács 182/2011/EU rendelete (2011. február 16.)a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

3

(4)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

4

(5)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).

5

---

MELLÉKLET

| Rendelésszám | KN-kód | Árumegnevezés | Vámkontingens éves mennyisége
  (tonnában) | Vámkontingens vámtétele |
| --- | --- | --- | --- | --- |
| 09.2997 | 0303 | Fagyasztott hal, a 0304 vtsz. alá tartozó filézett és más halhús kivételével | 15 000 | 0 % |
| | 0304 | Halfilé és más halhús (aprított is), frissen, hűtve vagy fagyasztva | 0 % |
| 09.2651 | 0306 | Rákféle héjában is, élve, frissen, hűtve, fagyasztva, szárítva, sózva vagy sós lében tartósítva; füstölt rákféle, héjában is, a füstölési eljárás előtt vagy alatt főzve is; rákféle héjában gőzöléssel vagy vízben forrázással főzve is, hűtve, fagyasztva, szárítva, sózva vagy sós lében tartósítva is; emberi fogyasztásra alkalmas liszt, dara és labdacs (pellet) rákféléből | 15 000 | 0 % |
| | 0307 | Puhatestű állat kagylóban is, élve, frissen, hűtve, fagyasztva, szárítva, sózva vagy sós lében tartósítva; füstölt puhatestű állat, kagylóban is, a füstölési eljárás előtt vagy alatt főzve is; emberi fogyasztásra alkalmas liszt, dara és labdacs (pellet) puhatestű állatból | 0 % |

Rendelésszám

KN-kód

Árumegnevezés

Vámkontingens éves mennyisége

(tonnában)

Vámkontingens vámtétele

09.2997

0303

Fagyasztott hal, a 0304 vtsz. alá tartozó filézett és más halhús kivételével

15 000

0 %

0304

Halfilé és más halhús (aprított is), frissen, hűtve vagy fagyasztva

0 %

09.2651

0306

Rákféle héjában is, élve, frissen, hűtve, fagyasztva, szárítva, sózva vagy sós lében tartósítva; füstölt rákféle, héjában is, a füstölési eljárás előtt vagy alatt főzve is; rákféle héjában gőzöléssel vagy vízben forrázással főzve is, hűtve, fagyasztva, szárítva, sózva vagy sós lében tartósítva is; emberi fogyasztásra alkalmas liszt, dara és labdacs (pellet) rákféléből

15 000

0 %

0307

Puhatestű állat kagylóban is, élve, frissen, hűtve, fagyasztva, szárítva, sózva vagy sós lében tartósítva; füstölt puhatestű állat, kagylóban is, a füstölési eljárás előtt vagy alatt főzve is; emberi fogyasztásra alkalmas liszt, dara és labdacs (pellet) puhatestű állatból

0 %

---

II Nem jogalkotási aktusok

NEMZETKÖZI MEGÁLLAPODÁSOK

| 2020.12.1. | HU | Az Európai Unió Hivatalos Lapja | L 403/5 |
| --- | --- | --- | --- |

2020.12.1.

HU

Az Európai Unió Hivatalos Lapja

L 403/5

---

A TANÁCS (EU) 2020/1786 HATÁROZATA

(2020. november 27.)

az Európai Unió és a Szenegáli Köztársaság között létrejött fenntartható halászati partnerségi megállapodás végrehajtásáról szóló jegyzőkönyvnek a megkötéséről

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 43. cikkére, összefüggésben annak 218. cikke (6) bekezdésének második albekezdésének a) és v) pontjával, valamint 218. cikke (7) bekezdésével,

tekintettel az Európai Bizottság javaslatára,

tekintettel az Európai Parlament egyetértésére (1),

mivel:

| (1) | Az (EU) 2019/1925 tanácsi határozatnak (2) megfelelően az Európai Unió és a Szenegáli Köztársaság között létrejött fenntartható halászati partnerségi megállapodás végrehajtásáról szóló jegyzőkönyv (a továbbiakban: jegyzőkönyv) 2019. november 18-án aláírásra került. |
| --- | --- |

(1)

Az (EU) 2019/1925 tanácsi határozatnak (2) megfelelően az Európai Unió és a Szenegáli Köztársaság között létrejött fenntartható halászati partnerségi megállapodás végrehajtásáról szóló jegyzőkönyv (a továbbiakban: jegyzőkönyv) 2019. november 18-án aláírásra került.

| (2) | A jegyzőkönyv célja lehetővé tenni az Unió, valamint a Szenegáli Köztársaság (a továbbiakban: Szenegál) számára, hogy szorosabban együttműködjenek a fenntartható halászati politika előmozdítása és a Szenegál vizeiben lévő halászati erőforrások felelősségteljes kiaknázása érdekében, valamint támogassák Szenegál azon erőfeszítéseit, amelyek a halászati ágazat fejlesztésére irányulnak. |
| --- | --- |

(2)

A jegyzőkönyv célja lehetővé tenni az Unió, valamint a Szenegáli Köztársaság (a továbbiakban: Szenegál) számára, hogy szorosabban együttműködjenek a fenntartható halászati politika előmozdítása és a Szenegál vizeiben lévő halászati erőforrások felelősségteljes kiaknázása érdekében, valamint támogassák Szenegál azon erőfeszítéseit, amelyek a halászati ágazat fejlesztésére irányulnak.

| (3) | A jegyzőkönyvet az Európai Unió nevében jóvá kell hagyni. |
| --- | --- |

(3)

A jegyzőkönyvet az Európai Unió nevében jóvá kell hagyni.

| (4) | A megállapodás 7. cikke létrehoz egy vegyes bizottságot, amelynek feladata a megállapodás alkalmazásának ellenőrzése. A vegyes bizottság emellett elfogadhatj a jegyzőkönyv bizonyos módosításait. E módosítások jóváhagyásának elősegítése érdekében a Bizottságot helyénvaló felhatalmazni arra, hogy meghatározott anyagi és eljárásjogi feltételek mellett a szóban forgó módosításokat az Unió nevében egyszerűsített eljárás keretében hagyja jóvá. |
| --- | --- |

(4)

A megállapodás 7. cikke létrehoz egy vegyes bizottságot, amelynek feladata a megállapodás alkalmazásának ellenőrzése. A vegyes bizottság emellett elfogadhatj a jegyzőkönyv bizonyos módosításait. E módosítások jóváhagyásának elősegítése érdekében a Bizottságot helyénvaló felhatalmazni arra, hogy meghatározott anyagi és eljárásjogi feltételek mellett a szóban forgó módosításokat az Unió nevében egyszerűsített eljárás keretében hagyja jóvá.

| (5) | A jegyzőkönyv tervezett módosításaival kapcsolatos uniós álláspontot a Tanácsnak kell megállapítania. A javasolt módosításokat célszerű jóváhagyni, kivéve, ha a tagállamok által az Európai Unióról szóló szerződés 16. cikkének (4) bekezdése alapján alkotott blokkoló kisebbség kifogást emel ellenük, |
| --- | --- |

(5)

A jegyzőkönyv tervezett módosításaival kapcsolatos uniós álláspontot a Tanácsnak kell megállapítania. A javasolt módosításokat célszerű jóváhagyni, kivéve, ha a tagállamok által az Európai Unióról szóló szerződés 16. cikkének (4) bekezdése alapján alkotott blokkoló kisebbség kifogást emel ellenük,

ELFOGADTA EZT A HATÁROZATOT:

1. cikk

A Tanács az Unió nevében jóváhagyja az Európai Unió és a Szenegáli Köztársaság között lérejött fenntarható halászati partnerségi megállapodás végrehajtásáról szóló jegyzőkönyvet (3).

2. cikk

Az e határozat mellékletében megállapított eljárásnak megfelelően a Bizottság felhatalmazást kap arra, hogy az Unió nevében jóváhagyja a megállapodás 7. cikke szerint létrehozott vegyes bizottság által elfogadott módosításokat.

3. cikk

A jegyzőkönyv 17. cikkében előírt értesítést az Unió nevében a Tanács elnöke teszi meg.

4. cikk

Ez a határozat az elfogadásának napján lép hatályba.

Kelt Brüsszelben, 2020. november 27-én.

a Tanács részéről

az elnök

M. ROTH

---

(1)  
  2020. november 11-i egyetértés (a Hivatalos Lapban még nem tették közzé).

1

(2)  A Tanács (EU) 2019/1925 határozata (2019. november 14.) az Európai Unió és a Szenegáli Köztársaság között létrejött fenntarható halászati partnerségi megállapodás végrehajtásáról szóló jegyzőkönyvnek az Unió nevében történő megkötéséről (HL L 299., 2019.11.20., 11. o.).

2

(3)  A jegyzőkönyv szövegét 2019. november 20-án a Hivatalos Lap L 299. számában hirdették ki az aláírásról szóló határozattal együtt.

3

---

MELLÉKLET

A JEGYZŐKÖNYVET ÉRINTŐ, A VEGYES BIZOTTSÁG ÁLTAL ELFOGADANDÓ MÓDOSÍTÁSOK JÓVÁHAGYÁSÁRA IRÁNYULÓ ELJÁRÁS

Amennyiben a vegyes bizottságnak a jegyzőkönyv 8. és 10. cikkével összhangban a jegyzőkönyvet érintő módosításokat kell elfogadnia, a Bizottságot fel kell hatalmazni a javasolt módosításoknak az Unió nevében történő – az alábbi feltételek melletti – jóváhagyására.

| (1) | A Bizottság gondoskodik arról, hogy az Unió nevében történő jóváhagyás:






  a) | összhangban álljon a közös halászati politika célkitűzéseivel; |
| --- | --- | --- |

(1)

A Bizottság gondoskodik arról, hogy az Unió nevében történő jóváhagyás:

a)

összhangban álljon a közös halászati politika célkitűzéseivel;

| b) | összhangban álljon a regionális halászati gazdálkodási szervezetek által elfogadott vonatkozó szabályokkal, és legyen tekintettel a parti államok által folytatott közös állománygazdálkodásra; |
| --- | --- |

b)

összhangban álljon a regionális halászati gazdálkodási szervezetek által elfogadott vonatkozó szabályokkal, és legyen tekintettel a parti államok által folytatott közös állománygazdálkodásra;

| c) | vegye figyelembe a Bizottsághoz eljuttatott legfrissebb statisztikai, biológiai és egyéb releváns információkat. |
| --- | --- |

c)

vegye figyelembe a Bizottsághoz eljuttatott legfrissebb statisztikai, biológiai és egyéb releváns információkat.

| (2) | A Bizottság a javasolt módosításokat, mielőtt azokat az Unió nevében jóváhagyná, a vegyes bizottság megfelelő ülését megelőzően, kellő időben benyújtja a Tanácsnak. |
| --- | --- |

(2)

A Bizottság a javasolt módosításokat, mielőtt azokat az Unió nevében jóváhagyná, a vegyes bizottság megfelelő ülését megelőzően, kellő időben benyújtja a Tanácsnak.

| (3) | A javasolt módosításoknak az e melléklet 1. pontja szerinti kritériumoknak való megfelelését a Tanács fogja elbírálni. |
| --- | --- |

(3)

A javasolt módosításoknak az e melléklet 1. pontja szerinti kritériumoknak való megfelelését a Tanács fogja elbírálni.

| (4) | A Bizottság az Unió nevében jóváhagyja a javasolt módosításokat, ha a tagállamok nem emelnek ellenük kifogást az EUSZ 16. cikkének (4) bekezdése alapján a Tanácsban blokkoló kisebbséget eredményező számban. Blokkoló kisebbség létrejötte esetén a Bizottság a javasolt módosításokat az Unió nevében elutasítja. |
| --- | --- |

(4)

A Bizottság az Unió nevében jóváhagyja a javasolt módosításokat, ha a tagállamok nem emelnek ellenük kifogást az EUSZ 16. cikkének (4) bekezdése alapján a Tanácsban blokkoló kisebbséget eredményező számban. Blokkoló kisebbség létrejötte esetén a Bizottság a javasolt módosításokat az Unió nevében elutasítja.

| (5) | Amennyiben a vegyes bizottság későbbi ülésein, ideértve a helyszíni üléseket is, nem sikerül megállapodásra jutni, akkor az új elemeket is figyelembe vevő uniós álláspont kialakítása érdekében a kérdést a 2. és 4. pontban meghatározott eljárás szerint vissza kell utalni a Tanács elé. |
| --- | --- |

(5)

Amennyiben a vegyes bizottság későbbi ülésein, ideértve a helyszíni üléseket is, nem sikerül megállapodásra jutni, akkor az új elemeket is figyelembe vevő uniós álláspont kialakítása érdekében a kérdést a 2. és 4. pontban meghatározott eljárás szerint vissza kell utalni a Tanács elé.

| (6) | A Bizottság felkérést kap arra, hogy kellő időben tegye meg a vegyes bizottság által meghozott határozat nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint az e határozat végrehajtásához szükséges bármely javaslat benyújtását is. |
| --- | --- |

(6)

A Bizottság felkérést kap arra, hogy kellő időben tegye meg a vegyes bizottság által meghozott határozat nyomán szükségessé váló lépéseket, adott esetben beleértve a vonatkozó határozatnak az Európai Unió Hivatalos Lapjában történő kihirdetését, valamint az e határozat végrehajtásához szükséges bármely javaslat benyújtását is.

| (7) | Egyéb olyan ügyekben, amelyek nem érintik a jegyzőkönyvnek a 8 és a 10. cikke szerinti módosításait, a vegyes bizottságban az Unió nevében képviselendő álláspontot a Szerződésekkel és a kialakult gyakorlattal összhangban kell meghatározni. |
| --- | --- |

(7)

Egyéb olyan ügyekben, amelyek nem érintik a jegyzőkönyvnek a 8 és a 10. cikke szerinti módosításait, a vegyes bizottságban az Unió nevében képviselendő álláspontot a Szerződésekkel és a kialakult gyakorlattal összhangban kell meghatározni.

---

HATÁROZATOK

| 2020.12.1. | HU | Az Európai Unió Hivatalos Lapja | L 403/8 |
| --- | --- | --- | --- |

2020.12.1.

HU

Az Európai Unió Hivatalos Lapja

L 403/8

---

A TANÁCS (EU) 2020/1787 HATÁROZATA

(2020. november 23.)

az AKCS–EU Nagykövetek Bizottságában az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából az AKCS–EU Nagykövetek Bizottsága 3/2019 határozatának módosításával kapcsolatban az Európai Unió által képviselendő álláspontról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,

tekintettel az Európai Bizottság javaslatára,

mivel:

| (1) | Az egyrészről az afrikai, karibi és csendes-óceáni államok csoportja, másrészről az Európai Közösség és tagállamai közötti partnerségi megállapodást (1) (a továbbiakban: az AKCS–EU partnerségi megállapodás) 2000. június 23-án írták alá Cotonouban és az 2003. április 1-jén lépett hatályba. Az AKCS–EU partnerségi megállapodást az AKCS–EU Nagykövetek Bizottságának 3/2019 határozatával (2) (a továbbiakban: az átmeneti intézkedésekről szóló határozat) összhangban 2020. december 31-ig kell alkalmazni. |
| --- | --- |

(1)

Az egyrészről az afrikai, karibi és csendes-óceáni államok csoportja, másrészről az Európai Közösség és tagállamai közötti partnerségi megállapodást (1) (a továbbiakban: az AKCS–EU partnerségi megállapodás) 2000. június 23-án írták alá Cotonouban és az 2003. április 1-jén lépett hatályba. Az AKCS–EU partnerségi megállapodást az AKCS–EU Nagykövetek Bizottságának 3/2019 határozatával (2) (a továbbiakban: az átmeneti intézkedésekről szóló határozat) összhangban 2020. december 31-ig kell alkalmazni.

| (2) | Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindították az új AKCS–EU partnerségi megállapodásról (a továbbiakban: az új megállapodás) szóló tárgyalásokat. Mivel az új megállapodás többek között a Covid19-világjárvány okozta késedelmek miatt nem lesz alkalmazásra kész 2020. december 31-ig, a hatályos jogi keret lejártának napjáig, az átmeneti intézkedésekről szóló határozatot módosítani kell az AKCS–EU partnerségi megállapodás rendelkezései alkalmazásának 2021. november 30-ig történő további meghosszabbítása érdekében. |
| --- | --- |

(2)

Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindították az új AKCS–EU partnerségi megállapodásról (a továbbiakban: az új megállapodás) szóló tárgyalásokat. Mivel az új megállapodás többek között a Covid19-világjárvány okozta késedelmek miatt nem lesz alkalmazásra kész 2020. december 31-ig, a hatályos jogi keret lejártának napjáig, az átmeneti intézkedésekről szóló határozatot módosítani kell az AKCS–EU partnerségi megállapodás rendelkezései alkalmazásának 2021. november 30-ig történő további meghosszabbítása érdekében.

| (3) | Az AKCS–EU partnerségi megállapodás 95. cikke (4) bekezdésének második albekezdése értelmében az AKCS–EU Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig. |
| --- | --- |

(3)

Az AKCS–EU partnerségi megállapodás 95. cikke (4) bekezdésének második albekezdése értelmében az AKCS–EU Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.

| (4) | Az AKCS–EU partnerségi megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára (3). Ezért az AKCS–EU Nagykövetek Bizottságának kell módosítania az AKCS–EU partnerségi megállapodás 95. cikkének (4) bekezdése szerinti átmeneti intézkedéseket. |
| --- | --- |

(4)

Az AKCS–EU partnerségi megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára (3). Ezért az AKCS–EU Nagykövetek Bizottságának kell módosítania az AKCS–EU partnerségi megállapodás 95. cikkének (4) bekezdése szerinti átmeneti intézkedéseket.

| (5) | Helyénvaló meghatározni az AKCS–EU Nagykövetek Bizottságában az Unió által képviselendő álláspontot, mivel a tervezett jogi aktus kötelező érvényű az Unióra nézve. |
| --- | --- |

(5)

Helyénvaló meghatározni az AKCS–EU Nagykövetek Bizottságában az Unió által képviselendő álláspontot, mivel a tervezett jogi aktus kötelező érvényű az Unióra nézve.

| (6) | Az AKCS–EU partnerségi megállapodás rendelkezéseit továbbra is alkalmazni kell az egyrészről az Unió és tagállamai, és másrészről az AKCS-államok közötti kapcsolatok folyamatosságának biztosítása céljából. Ennek megfelelően a módosított átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak, |
| --- | --- |

(6)

Az AKCS–EU partnerségi megállapodás rendelkezéseit továbbra is alkalmazni kell az egyrészről az Unió és tagállamai, és másrészről az AKCS-államok közötti kapcsolatok folyamatosságának biztosítása céljából. Ennek megfelelően a módosított átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak,

ELFOGADTA EZT A HATÁROZATOT:

1. cikk

Az AKCS–EU Nagykövetek Bizottsága ülésén az Unió által képviselendő álláspont az AKCS–EU partnerségi megállapodás 95. cikkének (4) cikke alapján következő: módosítani kell az AKCS–EU Nagykövetek Bizottságának 3/2019 határozatát annak érdekében, hogy meghosszabbítsák az AKCS–EU partnerségi megállapodás rendelkezéseinek alkalmazását 2021. november 30-ig, illetve az új megállapodás hatálybalépéséig vagy az új megállapodásnak az Unió és az AKCS-államok közötti ideiglenes alkalmazásáig, attól függően, hogy melyik a legkorábbi időpont.

Az AKCS–EU partnerségi megállapodás rendelkezéseit a 95. cikke (4) bekezdésének céljával és rendeltetésével összhangban kell alkalmazni.

2. cikk

Ez a határozat az elfogadásának napján lép hatályba.

Kelt Brüsszelben, 2020. november 23-án.

a Tanács részéről

az elnök

M. ROTH

---

(1)  
  HL L 317., 2000.12.15., 3. o. A Luxembourgban 2005. június 25-én aláírt (HL L 209., 2005.8.11., 27. o.) és Ouagadougouban 2010. június 22-én aláírt (HL L 287., 2010.11.4., 3. o.) megállapodások által módosított AKCS–EU partnerségi megállapodás.

1

(2)  Az AKCS–EU Nagykövetek Bizottságának 3/2019 határozata (2019. december 17.) az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról (HL L 1., 2020.1.3., 3. o.).

2

(3)  Az AKCS–EU Miniszterek Tanácsának 1/2019 határozata (2019. május 23.) az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházásáról (HL L 146., 2019.6.5., 114. o.).

3

---

| 2020.12.1. | HU | Az Európai Unió Hivatalos Lapja | L 403/10 |
| --- | --- | --- | --- |

2020.12.1.

HU

Az Európai Unió Hivatalos Lapja

L 403/10

---

A TANÁCS (EU) 2020/1788 HATÁROZATA

(2020. november 25.)

a Régiók Bizottsága az Osztrák Köztársaság által javasolt egy póttagjának kinevezéséről

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 305. cikkére,

tekintettel az osztrák kormány javaslatára,

mivel:

| (1) | A Tanács 2019. december 10-én, 2020. január 20-án, 2020. február 3-án, illetve 2020. március 26-án elfogadta a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről szóló (EU) 2019/2157 (1), (EU) 2020/102 (2), (EU) 2020/144 (3), illetve (EU) 2020/511 (4) határozatot. A Tanács 2020. június 8-án elfogadta a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről szóló (EU) 2020/766 határozatot (5). A Tanács továbbá 2020. július 30-án elfogadta a Régiók Bizottsága tagjainak és póttagjainak kinevezéséről szóló (EU) 2020/1153 határozatot (6). |
| --- | --- |

(1)

A Tanács 2019. december 10-én, 2020. január 20-án, 2020. február 3-án, illetve 2020. március 26-án elfogadta a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről szóló (EU) 2019/2157 (1), (EU) 2020/102 (2), (EU) 2020/144 (3), illetve (EU) 2020/511 (4) határozatot. A Tanács 2020. június 8-án elfogadta a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről szóló (EU) 2020/766 határozatot (5). A Tanács továbbá 2020. július 30-án elfogadta a Régiók Bizottsága tagjainak és póttagjainak kinevezéséről szóló (EU) 2020/1153 határozatot (6).

| (2) | Carmen KIEFER hivatali idejének lejártát követően a Régiók Bizottsága egy póttagjának helye megüresedett. |
| --- | --- |

(2)

Carmen KIEFER hivatali idejének lejártát követően a Régiók Bizottsága egy póttagjának helye megüresedett.

ELFOGADTA EZT A HATÁROZATOT:

1. cikk

A Tanács a hivatali idő hátralévő részére, azaz 2025. január 25-ig, a Régiók Bizottsága póttagjává nevezi ki a következő személyt:

| — | Bernadette SCHÖNY, Member of a Local Assembly: Municipal Council of the municipality of Kaltenleutgeben. |
| --- | --- |

—

Bernadette SCHÖNY, Member of a Local Assembly: Municipal Council of the municipality of Kaltenleutgeben.

2. cikk

Ez a határozat az elfogadásának napján lép hatályba.

Kelt Brüsszelben, 2020. november 25-én.

a Tanács részéről

az elnök

M. ROTH

---

(1)  A Tanács (EU) 2019/2157 határozata (2019. december 10.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 327., 2019.12.17., 78. o.).

1

(2)  A Tanács (EU) 2020/102 határozata (2020. január 20.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 20., 2020.1.24., 2. o.).

2

(3)  A Tanács (EU) 2020/144 határozata (2020. február 3.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 32., 2020.2.4., 16. o.).

3

(4)  A Tanács (EU) 2020/511 határozata (2020. március 26.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 113., 2020.4.8., 18. o.).

4

(5)  A Tanács (EU) 2020/766 határozata (2020. június 8.) a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről (HL L 187., 2020.6.12., 3. o.).

5

(6)  A Tanács (EU) 2020/1153 határozata (2020. július 30.) a Régiók Bizottsága tagjainak és póttagjainak kinevezéséről (HL L 256., 2020.8.5., 12. o.).

6

---

| 2020.12.1. | HU | Az Európai Unió Hivatalos Lapja | L 403/11 |
| --- | --- | --- | --- |

2020.12.1.

HU

Az Európai Unió Hivatalos Lapja

L 403/11

---

A TANÁCS (EU) 2020/1789 HATÁROZATA

(2020. november 25.)

a Régiók Bizottsága az Észt Köztársaság által javasolt egy póttagjának kinevezéséről

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 305. cikkére,

tekintettel az észt kormány javaslatára,

mivel:

| (1) | A Tanács 2019. december 10-én, 2020. január 20-án, 2020. február 3-án, illetve 2020. március 26-án elfogadta a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről szóló (EU) 2019/2157 (1), (EU) 2020/102 (2), (EU) 2020/144 (3), illetve (EU) 2020/511 (4) határozatot. A Tanács 2020. június 8-án elfogadta a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről szóló (EU) 2020/766 határozatot (5). A Tanács továbbá 2020. július 30-án elfogadta a Régiók Bizottsága tagjainak és póttagjainak kinevezéséről szóló (EU) 2020/1153 határozatot (6). |
| --- | --- |

(1)

A Tanács 2019. december 10-én, 2020. január 20-án, 2020. február 3-án, illetve 2020. március 26-án elfogadta a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről szóló (EU) 2019/2157 (1), (EU) 2020/102 (2), (EU) 2020/144 (3), illetve (EU) 2020/511 (4) határozatot. A Tanács 2020. június 8-án elfogadta a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről szóló (EU) 2020/766 határozatot (5). A Tanács továbbá 2020. július 30-án elfogadta a Régiók Bizottsága tagjainak és póttagjainak kinevezéséről szóló (EU) 2020/1153 határozatot (6).

| (2) | A Régiók Bizottsága egy póttagjának helye megüresedett, miután lejárt az a megbízatás, amelynek alapján Rait PIHELGAS-t (Representative of a local or regional body with political accountability to an elected Assembly: Järva Rural Municipality Council) póttagnak javasolták, |
| --- | --- |

(2)

A Régiók Bizottsága egy póttagjának helye megüresedett, miután lejárt az a megbízatás, amelynek alapján Rait PIHELGAS-t (Representative of a local or regional body with political accountability to an elected Assembly: Järva Rural Municipality Council) póttagnak javasolták,

ELFOGADTA EZT A HATÁROZATOT:

1. cikk

A Tanács a hivatali idő hátralévő részére, azaz 2025. január 25-ig, a Régiók Bizottsága póttagjává nevezi ki a következő személyt:

| — | Rait PIHELGAS, Member of a Local Assembly: Järva Rural Municipality Council (megbízatás megváltozása). |
| --- | --- |

—

Rait PIHELGAS, Member of a Local Assembly: Järva Rural Municipality Council (megbízatás megváltozása).

2. cikk

Ez a határozat az elfogadásának napján lép hatályba.

Kelt Brüsszelben, 2020. november 25-én.

a Tanács részéről

az elnök

M. ROTH

---

(1)  A Tanács (EU) 2019/2157 határozata (2019. december 10.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 327., 2019.12.17., 78. o.).

1

(2)  A Tanács (EU) 2020/102 határozata (2020. január 20.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 20., 2020.1.24., 2. o.).

2

(3)  A Tanács (EU) 2020/144 határozata (2020. február 3.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 32., 2020.2.4., 16. o.).

3

(4)  A Tanács (EU) 2020/511 határozata (2020. március 26.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 113., 2020.4.8., 18. o.).

4

(5)  A Tanács (EU) 2020/766 határozata (2020. június 8.) a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről (HL L 187., 2020.6.12., 3. o.).

5

(6)  A Tanács (EU) 2020/1153 határozata (2020. július 30.) a Régiók Bizottsága tagjainak és póttagjainak kinevezéséről (HL L 256., 2020.8.5., 12. o.).

6

---